Innholdsfortegnelse, vedtekter for Skaarlia barnehage.

**Del 1: Vedtekter for Skaarlia Barnehage i henhold til Barnehageloven § 7** 2

1 Formål 2

2 Opptaksmyndighet 2

3 Opptakskrets og opptakskriterier 2

4 Opptaksperiode og oppsigelsesfrist 3

5 Fastsettelse av foreldrebetalingen 3

6 Klageadgang ved avslag på søknad om barnehageplass ved hovedopptak 4

7 Andre opplysninger av betydning, jfr. barnehageloven § 7 4

8 Leke- og oppholdsareal 5

9 Åpningstid og ferie 5

10 Vilkår for kommunal støtte 5

11 HMS 5

**Del 2: Vedtekter for andelslaget Skaarlia Barnehage SA** 6

12 Navn og forretningssted 6

13 Formål 6

14 Andelshavere 6

15 Rettslig disposisjonsevne. Ansvar for gjeld. 7

16 Årsmøte 7

17 Årsmøtets oppgaver 7

18 Avstemningsregler for årsmøtet. Protokoll 7

19 Ekstraordinært årsmøte 8

20 Styret 8

21 Daglig leder (Styrer) 9

22 Samarbeidsutvalgets sammensetning, myndighet, m.v. 10

23 Foreldreråd 11

24 Bruk av årsoverskuddet ………………………………………………………………..11

25 Oppløsning og avvikling 11

26 Forholdet til lov om samvirkeforetak (samvirkeloven)……………………………..….11

# Vedtekter for Skaarlia Barnehage.

 Vedtekter del 1: for samvirkeforetakets barnehager i henhold til

 Barnehageloven § 7

**Endringer i vedtektene del 1 i henhold til lov om barnehager, kan gjøres av styret utenom årsmøte.**

# Formål

Barnehagen skal sikre barn under opplæringspliktig alder gode utviklings- og aktivitetsmuligheter i nær forståelse og samarbeid med barnas hjem.

Barnehagens andelslag er en selveiende økonomisk forening

Barnehagen skal drives i samsvar med de til enhver tid gjeldende lover, forskrifter, vedtekter, fastsatt budsjett og årsplan for barnehagens pedagogiske virksomhet.

# Opptaksmyndighet

Daglig leder foretar opptak av barn i barnehagen.

# Opptakskrets og opptakskriterier

Barnehagen har aldersinndelte grupper fordelt på tre avdelinger. Gruba er en 3-6 års avdeling fordelt på 2 grupper, mellom avdelingen vår er en 2-5 års avdeling og småbarns avdelingen vår er fra 0-3 år. Under opptaket ser vi hvilke alderstrinn som mangler i gruppene våre, når vi skal tilby nye plasser.

Opptakskretser i prioritert rekkefølge:

1. Barn av andelslagets medlemmer
2. Barn av fast ansatte i Skaarlia barnehage
3. Øvrige barn bosatt i Sandnes kommune som har søkt plass i Skaarlia barnehage

Opptakskriterier:

* Følgende kriterier i prioritert rekkefølge gjelder innenfor hver opptakskrets:

Barn som har nedsatt funksjonsevne og barn som det er fattet vedtak om etter barnevernsloven § 5-1 føste ledd bokstav a til d, § 3-1 og §3-4 første ledd bokstav b.

* Daglig leder kan gi ansatte fortrinnsrett ved opptak av barn, dersom dette er viktig for å få besatt stillinger.
1. Søsken av barn som har plass i barnehagen. Søskenprioritet gjelder selv om det eldste barnet begynner på skolen samme året.
2. Barnehagen skal tilstrebe en hensiktsmessig alderssammensetning og sikre en forsvarlig drift..

Barnehagen er åpen for barn fra 7 måneder. Styret kan vurdere enkelt saker til andelshavere og vike fra dette dersom det lar seg gjøre og er hensiktsmessig.

Barn som er tildelt fast plass, får beholde plassen til utgangen av barnehageåret det år barnet fyller 6 år.

*Styret kan endre denne bestemmelsen.*

# Opptaksperiode og oppsigelsesfrist

Hovedopptaket av barn skjer hovedsakelig ved samordnet opptaksprosess. Daglig leder kan tilby barnehageplass etter kapasitet utenom samordnet opptaksprosess. Beslutningen om opptak av barn i barnehagen og tildeling av ledige plasser foretas av barnehagen etter søknad som er blitt registrert i oppvekstportalen til Sandnes kommune sine sider. iht. Barnehagelovens bestemmelser om samordnet opptaksprosess.

Generell oppsigelsestid på barnehageplassen er 3 måneder pr. oppsigelsesdato. Oppsigelsen fra barnehagens side krever saklig grunn og skal skje skriftlig i tillegg til å registreres i oppvekstportalen.

Unntaket for vanlig oppsigelse: Innen 1 februar kan en si opp plassen fra og med 1 mai. Dersom en ønsker å benytte seg av plassen etter 1 mai må en betale ut juli mnd.

August måned er betalingsfri for alle. Oppsigelsen skal registreres i oppvekstportalen og må godkjennes av barnehagen før den er gyldig. Dersom barnehagen får inn nytt barn i oppsigelsesperioden, skal foreldrebetalingsplikten i oppsigelsestiden reduseres forholdsmessig.

*Styret kan endre denne bestemmelsen.*

# Fastsettelse av foreldrebetalingen

* Foreldrebetalingen fastsettes av styret. Foreldrebetalingen følger Stortingets satser, for foreldrebetalinger.

# Klageadgang ved avslag på søknad om barnehageplass ved hovedopptak

Ved hovedopptak kan søker klage over avslag på søknad om barnehageplass og på avslag om å få sitt første eller andre ønske oppfylt.

Utenom hovedopptak kan bare søkere til barnehagen med lovfestet rett til prioritet etter barnehageloven § 13 klage dersom de ikke tilbys plass. Dette gjelder barn med nedsatt funksjonsevne og barn som det er fattet vedtak om etter nærmere bestemmelser i lov om barneverntjenester.

Klagen må fremsettes skriftlig for kommunen og må nevne hvilken avgjørelse det klages over og de grunner klagen støtter seg til. Klagefristen er 3 uker fra det tidspunkt avgjørelsen som det skal klages over er kommet fram til søkeren. For den som ikke har mottatt underretning, løper fristen fra det tidspunktet vedkommende har fått eller burde ha skaffet seg kunnskap om avgjørelsen.

Reglene for klageadgang finnes i Forskrift om saksbehandlingsregler ved opptak i barnehage, (forskrift 2005-12-16 nr. 1477)

# Andre opplysninger av betydning, jfr. barnehageloven § 7

Iht. barnehageloven § 7 skal barnehagevedtektene gi opplysninger som er av betydning for foreldrenes/de foresattes forhold til barnehagen. Det vises i den anledning til avtale om disponering av barnehageplass som signeres som aksept av tilbud om barnehageplass. I avtalen er rettigheter og forpliktelser i avtaleforholdet detaljert regulert.

Noen vilkår fra nevnte avtale siteres i tillegg her:

* Styret i barnehagen forbeholder seg retten til å kunne endre vilkårene i denne avtale. Slik endring skal varsles skriftlig med minst 2 måneders frist før iverksettelse. Vilkårsendring gir foresatte rett til å si opp plassen med 1 måneds oppsigelsestid fra varselet er mottatt.. Slike endringer kan være, men er ikke begrenset til, foreldrebetaling, gebyr og matpenger
* Foreldrebetalingen følger Stortingets satser, for foreldrebetalinger.

August måned er betalingsfri for alle.

Matpenger er i dag kr 450,- for en 100 % plass

Det serveres lunsj og fruktmåltid. Frokost tar barna med seg selv.

* Vi kan tilby 100 %.
* Tilbudet om barnehageplass løper fra tilbud om barnehageplass er skriftlig akseptert frem til skolepliktig alder.
* Ved mislighold av avtalen fra barnehagens side kan foresatte ha rett til de alminnelige misligholdsbeføyelser, herunder prisavslag og erstatning. Dersom misligholdet er vesentlig, kan barnehageplassen sies opp med øyeblikkelig virkning. I et slikt tilfelle kan andelskapitalen kreves innløst med øyeblikkelig virkning.
* Ved betalingsmislighold kan barnehagen kreve forsinkelsesrente iht. lov om forsinkelsesrente, og motregne evt. utestående i andelsinnskuddet.
* Gjentatte mislighold vil kunne utgjøre et vesentlig mislighold. Ved vesentlig mislighold kan barnehageplassen sies opp med øyeblikkelig virkning.
* Foresatte som benytter barnehageplass, plikter å delta på inntil 6 timer dugnad som blir arrangert av barnehagen pr. barnehageår. Styret fastsetter antall dugnadstimer, begrenset oppad til 6 timer. Dersom pliktig dugnad ikke gjennomføres skal det svares en ekstra foreldrebetaling fastsatt av styret som for tiden utgjør kr 250,- pr. misligholdt dugnadstime.

*Styret kan endre denne bestemmelsen.*

# Leke- og oppholdsareal

Barnehagens norm for arealutnytting er 4 m² leke- og oppholdsareal pr. barn over 3 år, og 5,3 m² for barn under 3 år.

*Styret kan endre denne bestemmelsen.*

# Åpningstid, henting og ferie

Barnehagen er åpen fra kl. 07.00 til kl. 16.30 mandag til fredag. Oppholdstid for det enkelte barn skal begrenses til maksimum 9 timer per, dag.

Foreldrene er ansvarlige for å hente barna innenfor åpningstiden. Foreldre kan gi skriftlig tillatelse til at barn over 12 år eller andre voksne kan hente barn i barnehagen.

Barnehagen holdes stengt julaften (24. desember) og nyttårsaften (31. desember) dersom disse faller på en hverdag. Onsdag før skjærtorsdag stenger barnehagen kl 1200. Hvis det er mindre enn 5 barn påmeldt, holdes barnehagen stengt denne onsdagen.

I ROMJULEN OG PÅSKEUKEN FORKORTER BHG ÅPNINGSTIDENE TIL KL07.30-16.00.

* I løpet av året er barnehagen stengt 5 dager. Dette er kurs- og planleggingsdager for personalet.
* Barnehagen er stengt på helligdager.
* Barnehageåret starter 15. august.
* Barnehagen holdes helt stengt de 2 midterste ukene i juli måned. Alle barn i barnehagen skal ha 3 ukers sammenhengende sommerferie i forbindelse med de to sommerstengte ukene. Beskjed om sommerferie må gis beskjed om i begynnelsen av april.
* Foreldre må gi beskjed 14 dager før dersom fridager skal regnes som feriedager. Dette gjelder for de 4 ferieukene.
* Alle barn i barnehagen skal ha 4 uker ferie i løpet av et barnehageår. Den 5 uken barna har ferie er de 5 planleggingsdagene i året.
* Barn som skal begynne på skolen eller slutter i barnehagen i august må ta ut 3 uker sammenhengende ferie før skolestart eller før de slutter.

*Styret kan endre denne bestemmelsen.*

# Vilkår for kommunal støtte

Her tas det inn eventuelle vilkår kommunen har for at barnehagen har rett til å motta kommunal støtte/kommunalt driftstilskudd.

# HMS

Barnehagen skal foreta internkontroll etter gjeldende regler og forskrifter. Det vises til programvaren fra hms kontoret for dokumentasjon av barnehagens internkontrollsystem.

*Styret kan endre denne bestemmelsen.*

# Vedtekter for andelslaget Skaarlia Barnehage SA

Vedtekter del 2: i henhold til lov om samvirkeforetak.

**Endringer i vedtektene del 2 i henhold til lov om samvirkeforetak, kan kun foretas etter gjeldene regler på årsmøtet.**

# 11 Navn og forretningssted

Sammenslutningen er et samvirkeforetak med foretaksnavnet Skaarlia barnehage SA. Andelslaget ligger i Sandnes kommune. Andelslaget er en økonomisk forening, organisert som et andelslag med vekslende kapital og medlemstall.

# Formål

Andelslaget formål er å eie og drive barnehage i Sandnes kommune til beste for andelshavere. Virksomheten har et ideelt (ikke økonomisk) formål. Virksomheten skal drives i samsvar med de gjeldende lover og forskrifter for barnehagevirksomhet.

# Andelshavere

Andelslaget er åpent for foreldre/foresatte som har plass i barnehagen. Når foreldre/foresatte har akseptert tilbud om plass plikter de å kjøpe en andel for hver plass som er akseptert. Utover kjøp av andel foreligger det ingen plikt til å betale medlemskontingent i andelslaget.

Hver andel lyder på kr 4000,-. Andelsinnskuddet forrentes ikke. Andelen kan overdras mellom foresatte som har felles barn. Slik overdragelse skal meddeles styrer.

Et firma kan være andelshaver og vil da ha de samme rettigheter og plikter som en andelshaver som er en privatperson, herunder stemmerett på årsmøtet, dugnadsplikt og vaktmestertjeneste. Skaarlia barnehage SA kan eie andeler til bruk for barn av ansatte.

Det er barnets foresatte som skal representere firmaet som eier andelen, både når det gjelder rettigheter og plikter. Et firma som er andelshaver, beholder ingen av rettighetene etter barnet andelen er knyttet opp til slutter i barnehagen.

Skal foresatte ha flere barn i barnehagen, gjelder den første andelen også for søsken.

Andeler og andelskapital kan skifte, men det kan ikke utstedes eller tegnes flere andeler enn det er plasser i barnehagen. Andelsinnskuddet skal være betalt før andelshaver kan benytte sin rett til bruk av barnehageplass. Ved utmelding/innløsning av andel skal andelsinnskuddet utbetales til andelshaveren før andelen overdras til ny andelshaver. Andelshaverne kan ikke selv selge sin andel, barnet som har søkt plass må tildeles plass før man får tilbud fra barnehagen om å kjøpe andel.

Dersom andelshaver misligholder sine forpliktelser overfor andelslaget, kan andelslaget ved styret gi andelshaver en irettesettelse eller, i alvorlige tilfeller, ekskludere andelshaveren. Ved eksklusjon kan styret kreve innløsning av andel.

# Rettslig disposisjonsevne. Ansvar for gjeld.

Andelslaget er et eget rettssubjekt med begrenset ansvar for gjeld. Det enkelte andelshaver har ikke ansvar for andelslagets økonomiske forpliktelser utover verdien av innbetalt andel.

# Årsmøte

Årsmøtet er andelslagets øverste organ. Årsmøtet skal avholdes innen utgangen av april måned. Årsmøtet innkalles skriftlig av styret med minst 1 måneds varsel. Slikt varsel skal inneholde foreløpig dagsorden. Forslag til saker fra andelshaverne må være sendt styret senest 2 uker før årsmøtet. Endelig dagsorden skal oversendes andelshaverne minst 1 uke før årsmøtet. Sammen med endelig dagsorden sendes sakspapirer med forslag til vedtak fra styret ut.

På årsmøtet kan det ikke behandles forslag som ikke er oppført på dagsorden.

Alle andelshavere har møterett til årsmøtet. Andelshavere kan være representert ved fullmakt.

På årsmøtet skal det føres protokoll. Daglig leder har ansvar for å føre protokollen.

# Årsmøtets oppgaver

Styret foretar innkalling til årsmøtet og fastsetter sakslisten som blant annet skal inneholde:

1. Valg av møteleder, referent og to personer til å underskrive protokollen.
2. Styrets årsmelding
3. Godkjennelse av regnskap og orientering om budsjett.
4. Valg av styremedlemmer. Styreleder og nestleder velges særskilt.
5. Valg av regnskapsfører og revisor.
6. Eventuelle forslag til vedtektsendringer.
7. Eventuelt forslag om oppløsning.
8. Andre saker som er korrekt meldt inn for behandling.

# Avstemningsregler for årsmøtet. Protokoll

Hver andel har en stemme. Andelshavere som skylder mer enn 2 måneders foreldrebetaling har ikke stemmerett.

En beslutning av årsmøtet krever at flertallet av de som deltar i behandlingen av en sak, har stemt for. Ved stemmelikhet gjelder det som møtelederen har stemt for. Møtelederen er styrelederen eller den styret har pekt ut. Blanke stemmer skal anses som ikke avgitt.

Vedtak om vedtektsendring krever 2/3 flertall av de avgitte stemmer.

Vedtektsendringer som innebærer

1. vesentlige endringer av andelslagets formålsbestemmelse

2. mer tyngende heftelsesregler for medlemmene

3. skjerpelse i plikten til å gjøre innskudd i andelslaget

4. innføring av omsetningsplikt med foretaket eller vesentlig skjerpelse av slik plikt, eller avgrensninger i retten til å tre ut krever tilslutning fra minst 4/5 av de stemmene som er avgitt.

Det stilles ingen krav til hvor mange av de stemmeberettigede som må være til stede for at årsmøtet skal være beslutningsdyktig. Fullmakts stemmer kan gis. Ingen kan være fullmektig for mer enn et medlem. Fullmektigen skal legge frem skriftlig og datert fullmakt.

Møtelederen skal sørge for at det skrives protokoll fra årsmøtet.

# Ekstraordinært årsmøte

Ekstraordinært årsmøte skal avvikles når enten styreleder eller minst halvparten av styret krever det. Det samme gjelder dersom minst en tidel av andelshaverne krever det. Det innkalles på samme måte som ordinært årsmøte, men med minst 14 dagers varsel. Sakspapirene skal beskrive saksforholdet og gjengi forslag til vedtak. Det skal også informeres om hvem som har krevd møtet avholdt.

# Styret

Andelslaget ledes av styret, som er andelslagets høyeste myndighet mellom årsmøtene. Styret er arbeidsgiverog har dermed arbeidsgiveransvaret for barnehagen. Styret har ansvaret for driften av barnehagen i henhold til gjeldende lover og forskrifter.

Barnehagens daglige leder er arbeidsgivers representant i barnehagen.

***Styrets sammensetning:***

Styret skal bestå av minst 3 personer og maks 6 personer som velges på årsmøtet. Styremedlemmer velges for en periode på 2 år om gangen. Det skal tilstrebes å sikre kontinuitet ved at ikke for mange styremedlemmer skiftes i løpet av kort tid. Det velges to vararepresentanter til styret, de velges for 2 år.

Styremøter avholdes etter innkalling fra styrets leder, eller dersom minst halvparten av styret krever det. Har et styremedlem forfall, og det finnes varamedlem, skal varamedlemmet innkalles.

***Styrets arbeidsform:***

Styrets leder skal sørge for behandling av aktuelle saker som hører inn under styret. Styremedlemmene og daglig leder kan kreve at styret behandler bestemte saker. Styremøter og annen styrebehandling varsles på hensiktsmessig måte og med nødvendig frist.

Styret skal behandle saker i møte, hvis ikke styrets leder finner at saken kan forelegges skriftlig eller behandles på annen betryggende måte. Styrets leder skal sørge for at styremedlemmene så vidt mulig kan delta i en samlet behandling av saker som behandles uten møte. Styremedlemmene og daglig leder kan kreve møtebehandling.

Styrebehandlingen ledes av styrelederen. Deltar verken styrelederen eller nestlederen, velger styret en leder for styrebehandlingen. Daglig leder har rett til å uttale seg, hvis ikke noe annet er bestemt av styret i den enkelte sak.

Styret er vedtaksdyktig når mer enn halvparten av styremedlemmene er til stede eller er med på saksbehandlingen. Styret kan likevel ikke treffe vedtak uten at alle styremedlemmene så langt det er mulig har fått anledning til å delta i behandlingen av saken.

En beslutning av styret krever at flertallet av de styremedlemmer som deltar i behandlingen av en sak, har stemt for. Ved stemmelikhet gjelder det som styreleder har stemt for. Er ikke styreleder til stede, gjelder hans fullmakt eller det som møteleder har stemt for.

Det skal føres protokoll over styrebehandlingen. Protokollen skal minst angi tid og sted, deltakerne, behandlingsmåten og styrets beslutninger. Styremedlem som ikke er enig i styrets beslutning, kan kreve sin oppfatning innført i protokollen. Protokollen skal underskrives av alle de medlemmer som har deltatt i styrebehandlingen. Protokollen er tilgjengelig kun for styrets medlemmer, daglig leder og de personer styret gir tilgang.

***Styrets arbeidsoppgaver:***

1. Styret skal sørge for at andelslagets formål blir realisert.
2. Styret har ansvar for barnehagens økonomi og bemanning.
3. Styret har ansvaret for å fastsette budsjettet og å orientere om budsjettet på årsmøtet.
4. Styret har ansvar for en betryggende regnskapsførsel, og at regnskapet, sammen med styrets beretning, skal forelegges årsmøtet.
5. Styret skal fastsette størrelsen på oppholdsbetalingen, gebyr for manglende henting av barn, og gebyr for manglende dugnad.
6. Styret ansetter daglig leder.
7. Andelslaget forpliktes utad av styret ved underskrift av styrets leder og daglig leder i fellesskap.
8. Styret beslutter eventuell eksklusjon av andelshavere.
9. Styret skal lede og føre tilsyn med at barnehagen drives i samsvar med gjeldende lover, forskrifter og vedtekter.
10. Nye styremedlemmer tilbys kurs og eller relevant opplæring i styrearbeid.

# Daglig leder (Styrer)

Barnehagens daglige leder ansettes av styret. Daglig leder er barnehagens daglige administrative og pedagogiske leder. Daglig leder har ansvar for at barnehagen har et internkontrollsystem som er i henhold til gjeldende lover og forskrifter.

Daglig leder står for den daglige ledelse av andelslagets virksomhet og skal følge de retningslinjer og pålegg styret har gitt. Den daglige ledelse omfatter ikke saker som etter andelslagets forhold er av uvanlig art eller stor betydning.

Daglig leder skal sørge for at andelslagets regnskap er i samsvar med lov og forskrifter, og at formuesforvaltningen er ordnet på en betryggende måte.

Styret kan til enhver tid kreve at daglig leder gir styret en nærmere redegjørelse om bestemte saker. Slik redegjørelse kan også kreves av det enkelte styremedlem. Daglig leder skal gi slik redegjørelse som ett styremedlem ber om til samtlige av styrets medlemmer.

# Samarbeidsutvalgets sammensetning, myndighet, m.v.

Samarbeidsutvalget skal være et rådgivende, kontaktskapende og samordnende organ. Utvalget skal særlig være med på å drøfte barnehagens ideelle grunnlag og arbeide for å fremme kontakt mellom barnehagen og lokalsamfunnet.

1. Samarbeidsutvalget skal forelegges saker og har rett til å uttale seg i saker som er av viktighet for barnehagens innhold, virksomhet og forholdet til foreldrene.
2. Saker som gjelder ansettelser, opptak av barn og lignende skal ikke behandles av samarbeidsutvalget.

Samarbeidsutvalget skal ha minst 5 medlemmer, med 2 representanter fra foreldrene, 2 fra de ansatte og minst 1 representant fra styret.

1. Eierstyret skal delta med representanter i utvalget. Eier kan ikke stille med flere representanter enn foreldrene/de ansatte har.
2. Samarbeidsutvalget konstituerer seg selv, og velger selv sin leder. Som samarbeidsutvalgets vedtak gjelder det som flertallet av de møtende har stemt for. Ved stemmelikhet gjelder det som lederen har stemt for. Er lederen ikke til stede, gjelder det som møtelederen har stemt for.
3. Møter i samarbeidsutvalget holdes etter en plan fastsatt av samarbeidsutvalget, og ellers når samarbeidsutvalgets leder finner det nødvendig.

Det føres egen protokoll for samarbeidsutvalget, som skal inneholde de vedtak som samarbeidsutvalget har fattet vedrørende andelslaget. Tid og sted for møtene skal gå fram av protokollen, likeså stemmefordeling og uenighet som kreves protokollført. Samarbeidsutvalget medlemmer signerer protokollen. Protokollen er tilgjengelig kun for samarbeidsutvalgets medlemmer, styret, daglig leder, og de personer samarbeidsutvalget gir tilgang.

# Foreldreråd

Foreldrerådet skal fremme fellesinteressene til foreldrene og bidra til at samarbeidet mellom barnehagen og foreldregruppen skaper et godt barnehagemiljø.

1. Foreldrerådet består av foreldrene/foresatte til alle barna i barnehagen.
2. Foreldrerådet velger 2 foreldrerepresentanter til Samarbeidsutvalget.
3. Foreldrerådet skal bli forelagt og har rett til å uttale seg i saker av viktighet for foreldrenes forhold til barnehagen.
4. Barnehagens styrer har ansvaret for å innkalle til det første foreldrerådet i barnehageåret.
5. Foreldreråd holdes minst en gang i året – gjerne i forbindelse med årsmøtet eller foreldremøtet.
6. Ved avstemming i foreldrerådet gis det en stemme for hvert barn, og alminnelig flertallsvedtak gjelder.

Det føres egen protokoll for foreldrerådet, som skal inneholde de uttalelser/vedtak som foreldrerådet har fattet. Tid og sted for møtene skal gå fram av protokollen, likeså stemmefordeling og uenighet som kreves protokollført. Foreldrerådets referent signerer protokollen. Protokollen er tilgjengelig kun for foreldrerådets medlemmer, styret, daglig leder, og de personer foreldrerådet gir tilgang.

***24* Bruk av årsoverskuddet**

Årsoverskuddet skal godskrives egenkapitalen i andelslaget.

# 25 Oppløsning og avvikling

Oppløsning av andelslaget kan bare behandles på årsmøte, og med det samme flertall som gjelder for vedtektsendringer. Når vedtak om oppløsning er fattet, skal årsmøtet velge et avviklingsstyre som erstatter styret og daglig leder. Valget gjelder på ubestemt tid med en oppsigelsesfrist for medlemmene på 3 måneder.

Ved oppløsning skal andelslagets formue – etter gjeldsavleggelse og utbetaling av andelsinnskudd – overføres til nærmiljøtiltak i Skaarlia barnehages nærområde.

Etter avsluttet utdeling skal avviklingsstyret legge frem revidert oppgjør for årsmøtet. Når oppgjøret er godkjent, skal det meldes til Foretaksregistret at foretaket er endelig oppløst.

***26* Forholdet til lov om samvirkeforetak (samvirkeloven)**

Dersom ikke annet følger av vedtektene, gjelder lov om samvirkeforetak (samvirkeloven)

Av 14.desember 2007 nr 114.

Sist endret på årsmøtet 20.03.2024